Ukraina jalgpallikoondise ja Kiievi Dünamo ründaja Andrei Jarmolenko teatas, et lükkas poliitilistel põhjustel Venemaa klubide pakkumised tagasi.
"Mind Venemaa variant ei rahulda, mind ei mõisteta seal. Tahan kuni 35 aasta vanuseni jätkata mängimist Kiievis," sõnas eelmisel hooajal Ukraina meistriliiga parimaks jalgpalluriks valitud Jarmolenko.
Seda, millised Venemaa klubid tema ostmise vastu huvi tundsid, 26-aastane ukrainlane ei täpsustanud.
Tänavusel hooajal on Jarmolenko löönud Ukraina meistriliigas 15 mänguga kokku 8 väravat.